Krugerpark-bewaarder vasgetrek vir stropery – praag.co.za
Die veldwagter en 'n veeartstegnikus in dieregesondheiddirektoraat van die landbou en bosbou departement in Skukuza is na bewering op heter daad betrap Woensdag. SANParke-woordvoerder William Mabasa kon nie hul name of hul volgende hofdatum gee nie.
Veldwagters op 'n daaglikse patrollie het drie skote gehoor en gaan ondersoek instel.
"Toe hulle die toneel nader, het hulle twee mans, een in 'n groen veldwagteruniform en die ander een in kakieklere sien hardloop in die rigting van 'n bakkie wat daar naby geparkeer was."
'n Jaagtog het gevolg en meer veldwagters is ingeroep om te help. Hulle het die bakkie tot stilstand gedwing en die twee is in hegtenis geneem. 'n Vars witrenosterkarkas, twee horings, 'n geweer, en ander stropertoerusting is in hulle besit gevind.
SANParke se hoof uitvoerende beampte Fundisile Mketeni het die veldwagters se optrede verwelkom, en gesê dit is "hartseer en verskriklik" dat twee van hul eie na bewering betrokke was by stropery.
Skrywer praagGepubliseer op 29 Julie 2016 Kategorieë Nuus, Suider-AfrikaSleutelwoord horings, karkasse, krugerwildtuin, SANparke, stropers, witrenoster